**Referat af generalforsamling d. 9/3-17 i Holtebakkens grundejerforening**

**Sted: Kantinen på Nivå skole syd**

**Referent: Charlotte (73)**

1. **Dirigent** – Vibeke Barder valgt.
2. **Formandens beretning** – lægges på hjemmesiden som bilag. Lis orienterer om at hun udtræder af bestyrelsen ved denne generalforsamling og takker for mange års godt samarbejde. Lis får en buket af grundejerforeningen for sit arbejde og engagement i bestyrelsen.

Vedrørende valg til bestyrelsen viser det sig at vi igennem årene har gjort valg unødigt kompliceret. Der står i vedtægterne at et medlem af bestyrelsen afgår/ er på valg hvert år, hvilket vi fremadrettet vil følge. Charlotte (73) er således ikke på valg i år.

1. **Årsregnskab 2016** – Er godkendt ifølge udleveret bilag.
2. **Budget 2017** – Bilag udleveret. Vejfest 7000,- mangler som budgetpost. Efter afstemning tilrettes vejfest på budget 2017.
3. **Valg til bestyrelsen** – Malene (35) opstiller og vælges til bestyrelsen. Malene har meget erfaring med bestyrelsesarbejde og har mod på opgaven. Hun bydes velkommen.

Revisor Hans ( 24) - genvalgt

Revisorsuppleant Günter (5) – genvalgt

Suppleant Janni (34) – genvalgt

1. **Opfølgning på pop – up mails/ notifikationer** – Bestyrelsen Jens (30) tager kontakt til Günter vedr. dette da der ikke er kommet nogen tilbagemelding.
2. **Opslagstavle på hjemmesiden** – alle opfordres til at bruge denne mere aktivt.

Der opstår snak om denne vinters snerydning og der hersker dialog om der kan etableres nogle bedre aftaler i forhold til snerydning. Flere mener at snerydningen ikke har været tilstrækkelig og at der burde være tilkaldt snerydning oftere. Snakken munder ud i at der nedsættes en ”snegruppe” som kommer med forslag om tilbud og budget for fremtidig snerydning. Gruppen er Anne Mette (25), Nina (11) og Jette (1). Der meldes tilbage til bestyrelsen når forslag er udarbejdet.

Nina ( 11) har meldt sig til at være ny ”snevagt”, dvs ansvarlig for at tilkalde snerydning ved varsel om sne.

1. **Vejfest –** Festudvalg nedsættes. Anne Mette (25), Alice (63), Jette (1). Vibeke (69) Niels(26) og Charlotte(73) kan tilkaldes.
2. **Evt.** – Vibeke (69) opfordrer katteejere til at lave foranstaltninger som får katte til at besørge i egen have.